संत मेरी पब्लिक स्कूल का धूमधाम से मना वार्षिकोत्सव
संतमेरी पब्लिक स्कूल मदनगुंडी का वार्षिकोत्सव समारोह रविवार को रंगारंग सांस्कृतिक कार्यक्रम के साथ मनाया गया। मौके पर छात्र-छात्राओं ने गीत, नृत्य नाटक प्रस्तुत कर लोगों को मंत्रमुग्ध कर दिया। वार्षिकोत्सव में मुख्य अतिथि के रूप में कुटुम्ब न्यायालय के सेवानिवृत्त प्रधान जज अशोक कुमार पाठक मौजूद थे। वहीं विशिष्ट अतिथि के रूप में विधायक मनोज कुमार यादव मौजूद थे। मुख्य अतिथि पाठक ने कहा कि शिक्षा के बगैर जीवन अंधकारमय है।
उन्होंने कहा कि पढ़े-लिखे बच्चे ही शिक्षित समाज की संरचना कर सकते हैं। उन्होंने सभी छात्रों को मन लगाकर पढ़ने और विद्यालय का नाम रोशन करने की बात कही। वहीं विशिष्ट अतिथि विधायक मनोज यादव ने कहा कि बेटा-बेटी में फर्क किए बगैर एक समान शिक्षा देने की जरूरत है। उन्होंने बालिका शिक्षा पर जोर देते हुए कहा कि बेहतर समाज निर्माण के लिए शिक्षा सब को जरूरी है। स्वागत भाषण देते हुए निदेशक रंजीत दुबे ने कहा कि विद्यालय बच्चाें को बेहतर शिक्षा के लिए कटिबद्ध है। कार्यक्रम की शुरुआत छात्र-छात्राओं द्वारा स्वागत गान से किया गया। बच्चों ने एकल गायन, नाटक, समूह नृत्य प्रस्तुत कर कार्यक्रम में चार चांद लगा दिया। मौके पर शिक्षक आदित्य कुमार, नीरज कुमार, विशाल कुमार, वर्षा कुमारी, माया कुमारी, ज्योति कुमारी, साजिया, अनिल कुमार पांडेय, जितेंद्र सिंह सहित सैकड़ों छात्र-छात्राएं अभिभावक मौजूद थे।
सांस्कृतिक कार्यक्रम प्रस्तुत करते छात्र।
hin_Deva hin_Deva hin_Deva hin_Deva